A BIZOTTSÁG 1300/2004/EK RENDELETE
(2004. július 15.)
a fésületlen gyapot támogatási összegének megállapításáról a 2003/2004. piaci szezonban
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel Görögország csatlakozási okmányára és különösen annak 4. jegyzőkönyvére (1),
tekintettel a gyapottermelés támogatásáról szóló, 2001. május 22-i 1051/2001/EK tanácsi rendeletre (2) és különösen annak 2. cikke (1) bekezdésére,
mivel:
(1)
Az 1051/2001/EK rendelet 2. cikkének (1) bekezdése rendelkezik a fésületlen gyapot termeléséhez nyújtandó támogatás összegének megállapításáról, mégpedig annak a különbségnek az alapján, amely egyrészt a 3. cikk (1) bekezdésének, valamint a szóban forgó rendelet 7. cikkének megfelelően megállapított irányár, másfelől a szóban forgó rendelet 4. cikkének megfelelően meghatározott világpiaci ár között fennáll.
(2)
A Bizottság 2001. augusztus 2-i 1591/2001/EK rendelete (3) 4. cikkének (1) bekezdése a gyapottermelés támogatási rendszerének alkalmazási feltételeiről úgy rendelkezik, hogy legkésőbb az érintett piaci szezonban, június 30-án meg kell állapítani a támogatás összegét a fésületlen gyapotra vonatkozóan minden olyan periódusban, amellyel kapcsolatban a szóban forgó termék világpiaci árát meghatározták.
(3)
Az 1051/2001/EK rendelet 7. cikkével összhangban, a Bizottság 1123/2004/EK rendelete (4) megállapította - a 2003/2004-es piaci szezon tekintetében - a tényleges fésületlengyapot-termelést, valamint az irányár ebből következő csökkentését.
(4)
Az 1051/2001/EK rendelet 4. cikke (1) bekezdésével összhangban a fésületlen gyapot világpiaci árát időszakról időszakra állapították meg a 2003/2004-es piaci szezon folyamán.
(5)
Következésképp indokolt megállapítani - a 2003/2004-es piaci szezonra vonatkozóan - az egyes időszakokra alkalmazható támogatási összegeket, amelyekre a fésületlen gyapot világpiaci árát már meghatározták,
ELFOGADTA EZT A RENDELETET:
1. cikk
A 2003. július 1. és 2004. március 31. közötti időszak tekintetében a fésületlen gyapot támogatási összegeit az említett mellékletben felsorolt rendeletekben szereplő világpiaci áraknak megfelelően ugyanaz a melléklet tartalmazza, az érintett rendeletek hatálybalépésének időpontjától számítva.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. július 15-én.